Για να διασφαλισθεί ότι τα αντιβιοτικά συνταγογραφούνται συνετά, οι οδηγίες της νοσοκομειακής θεραπείας πρέπει να είναι πάντα ενημερωμένες και βασισμένες στις τάσεις και τα στοιχεία επί της μικροβιακής αντοχής. Οι μελέτες επιτήρησης μπορούν να μας βοηθήσουν στην ταυτοποίηση αυτών των τάσεων για τα περιστατικά παθογόνων λοιμώξεων και AMR και επίσης στον εντοπισμό αναδυόμενων σημείων κινδύνου μικροβιακής αντοχής.
Στην MSD συνεργαζόμαστε με Φορείς Δημόσιας υγείας, επαγγελματίες υγείας και διαγνωστικούς φορείς για να βοηθήσουμε την συνετή χρήση αντιβιοτικών, συζητώντας μαζί τους τα δεδομένα από τις έρευνες επιτήρησης. Ένα από τα μεγαλύτερα προγράμματα επιτήρησης ήταν η μελέτη για την παρατήρηση των τάσεων μικροβιακής αντοχής (SMART), πρόγραμμα το οποίο έχει συλλέξει κοντά στα 500.000 απομονωμένα βακτήρια από 217 σημεία σε 63 χώρες του κόσμου, από το έτος 2002. Αυτά τα δεδομένα μπορούν να βοηθήσουν στον περιορισμό της εξάπλωσης της AMR, με την ανανέωση των θεραπευτικών πλάνων και οδηγιών συνταγογράφησης τα οποία και θα διασφαλίσουν την συνετή συνταγογράφηση αντιβιοτικών.5